Jussi Hakasalo

Jussi Hakasalo (s. 28. kesäkuuta 1979 Tornio) on suomalainen jalkapalloilija, joka edustaa ruotsalaista Övertorneå SK:ta. Hän on pelipaikaltaan puolustava keskikenttäpelaaja.

Hakasalo on siviiliammatiltaan palomies.

Ura
Hakasalo on Tornion Pallo -47:n kasvatti ja on pelannut seuran riveissä myös Veikkausliigaa kausina 2004 ja 2005. 

Hän siirtyi kaudeksi 2006 Torniosta Jyväskylän Jalkapalloklubiin ja kaudeksi 2007 Kuopion Palloseuraan. Kaudeksi 2008 hän siirtyi takaisin kasvattajaseuraansa TP-47:ään. 

Hakasalo on pelannut Suomen futsalmaajoukkueessa vuosina 2003–2005, esiintyen 12 ottelussa ja onnistuen maalinteossa kerran.

Lähteet

Suomalaiset jalkapalloilijat
Suomalaiset futsalpelaajat
Vuonna 1979 syntyneet
Elävät henkilöt